ming030890/wiki-yue-high-quality huggingface dataset:
提邦功

提邦功王子（泰文：ทีปังกรรัศมีโชติ，2005年4月29號—），全名提邦功·拉沙米觸（泰文：สมเด็จพระเจ้าลูกยาเธอ เจ้าฟ้าทีปังกรรัศมีโชติ），係泰國卻克里王朝成員之一，拉瑪十世同第三任老婆希拉米個仔，亦係拉瑪十世最細個細路。

經歷
提邦功響度接受軍事訓練
提邦功2005年響曼谷Siriraj醫院出世，係哇集拉隆功最細嘅仔。而提邦功個名係由阿爺蒲眉王改嘅，響6月15號公佈。兩日之後，提邦功獲封為「王子」，有咗皇室銜頭，而稱號係「殿下」。同日，皇室幫佢搞咗滿月禮。
提邦功一直響Dusit Palace嘅Chitralada School度讀書，直至2017年佢去德國拜仁Bavarian International School留學。

王位繼承
雖然拉瑪十世有五個仔，但頭四個仔都畀佢趕出去外國，冇咗王位繼承權，而且未畀哇集拉隆功本人承認，因此佢係拉瑪十世咁多個仔之中唯一一個到依家都仲有皇室銜頭嗰個；另外拉瑪十世仲有兩個女，不過跟據泰國王位繼承法，男人比女人有優先繼承權。所以提邦功係泰國王位假定繼承人，有可能係下任泰王。
但由於拉瑪十世早就響2014年同希拉米離婚，所以提邦功到依家都未畀人立為王儲。對於佢最終可唔可以做到國王，依然係未知數。
提阿非羅

提阿非羅（Theophilus）係《聖經》《路加福音》同《使徒行傳》開頭提到嘅收信人。路加寫呢兩封信畀佢，目的係向佢詳細敍述耶穌嘅一生，同一班使徒傳揚耶穌嘅事蹟。路加稱呼提阿非羅做「大人」，係對佢嘅尊稱。有人認為真係有「提阿非羅」呢個人，亦可能係一種寫作手法，係指所有「愛上帝嘅人」，因為呢個名正係希臘文嘅原意。

簡介
提阿非羅係出現喺《路加福音》同《使徒行傳》開頭提到嘅神秘人物，呢個人身世不詳，不過可能係贊助呢兩卷書嘅發行人員之一。關於佢嘅身份有唔同講法：一啲學者認為佢係凱撒嘅親屬；另一種講法：佢係一個羅馬官員，因為喺《路加福音》度，路加稱呼佢嘅時候加咗羅馬官員嘅銜頭。全名：Titus Flavius Sabinus，係當時羅馬前任地方行政長官又係後嚟羅馬帝國國王維斯帕先嘅哥哥；亦有學者認為提阿非羅呢個名嘅意思係「愛上帝嘅人」或「上帝所愛嘅人」所以呢卷書嘅對象係指一切相信上帝嘅人。書裏面作者往往避免採用外邦人難以理解嘅猶太術語，例如「拉比」、「和散那」等，可以睇得出呢卷書主要嘅寫作對象係外邦人。
提阿非羅呢個名嘅意思係「上帝所愛嘅人」，喺使徒時代嘅一啲作家都會將佢嘅作品獻畀社會上有名望嘅人，令到使作品容易流傳，所以呢兩卷書可能亦係路加專誠獻畀提阿非羅大人嘅，路加第一次稱呼佢做大人，表示佢係一個高級卓越嘅羅馬軍官，好可能係路加喺腓立比或安提阿引導歸主嘅一個人，藉住所寫嘅福音書，令佢知道更多關於耶穌嘅事，到佢信主之後，路加寫使徒行傳嘅時候，就冇再稱呼佢做大人，覺得佢已經成為咗一位愛主嘅信徒，喺佢嘅地位已經係主內嘅弟兄，呢兩卷書嘅抄版所有費用，可能係佢出錢贊助嘅，幫助當時每間教會都可以各有一本。
提香

提香（粵拼：tai4 hoeng1，Tiziano Vecelli，1488年—1576年8月27號）係意大利文藝復興後期嘅畫家，係威尼斯畫派嘅代表畫家。
斯薛佛斯

16世紀中一幅油畫；幅畫描繪畫家想像中「斯薛佛斯受罰」嘅情境。
19世紀一幅圖畫，描繪「斯薛佛斯成功㧬咗嚿大石上山頂」嘅情境。
斯薛佛斯（Sisyphus；古希臘文：Σίσυφος，羅馬拼音：Sísyphos）係希臘神話一個角色，相傳佢受到天神嘅懲罰，焗住要永無休止噉運一嚿大石上山。
後世嘅人有對斯薛佛斯嘅故仔作出詮釋，有啲仲將斯薛佛斯當咗做「冇意義嘅勞動」嘅象徵。

神話故仔
睇埋：希臘神話同哈帝斯
話說斯薛佛斯個故仔係噉嘅：
斯薛佛斯本來係個國王，佢出嗮名份人詭計多端。有一日，斯薛佛斯係時候要死。死亡（死亡呢個概念嘅人格化）嚟咗佢度，想帶佢走。斯薛佛斯當然係唔想死，就出詭計將死亡鎖住唔畀死亡郁。
過咗冇耐，戰爭之神阿雷斯嚟咗，想幫死亡手，要扚斯薛佛斯上路。呢個時候，斯薛佛斯又諗到條計仔：佢嗌佢老婆美露過嚟，叫美露喺佢死咗之後唔好安葬佢，由得佢條屍就噉擺喺度；斯薛佛斯跟住死亡落到冥界之後，就同冥界女王普西芬妮講，話佢發現美露冇好好哋跟規矩安葬佢，叫普西芬妮快啲畀佢返上人間，等佢可以去話吓美露。普西芬妮聽咗斯薛佛斯講，就畀佢返上去人間，而斯薛佛斯一返到人間，就自然唔會乖乖哋落返去冥界。斯薛佛斯打後仲喺人間生存到好老先至死。
斯薛佛斯死後落到冥界，面對掌管死亡嘅天神－冥界之王哈帝斯。哈帝斯知道斯薛佛斯出埋嗮啲古惑招避開死亡，因而勃然大怒，決定要重罰斯薛佛斯。哈帝斯嘅決定係要斯薛佛斯喺冥界做苦工：斯薛佛斯要㧬住一嚿大石頭，將嚿大石頭㧬上山坡；同時嚿大石同個山坡施咗法，每次斯薛佛斯成功將嚿大石㧬上山坡最高點嗰陣，嚿大石會即刻轆返落去山坡底。
於是斯薛佛斯就焗住要永恆噉做
㧬嚿大石上山坡、
嚿大石轆返落去山坡底，
㧬嚿大石上山坡、
嚿大石轆返落去山坡底，
㧬嚿大石上山坡、
嚿大石轆返落去山坡底...
－呢一樣毫無意義嘅工作。

後世影響
斯薛佛斯嘅故仔廣為流傳，係希臘神話當中最出名嘅故仔之一，成日畀後世嘅人攞嚟做「係噉做啲毫無意義嘅嘢」嘅象徵。
《伊利亞德》同《奧德修記》等史詩都有提到斯薛佛斯。
斯薛佛斯嘅形象，就算係21世紀初嘅文化產物都有提起。例如2020年出嘅Roguelike型視像遊戲《哈帝斯》就有提起斯薛佛斯呢個角色。
斯達雲雀半島

斯達雲雀半島（Stavanger Peninsula）城區喺挪威嘅第三大城區，呢個城區由斯達雲雀（Stavanger）、桑力斯（Sandnes）、蘇拉（Sola）同埋雲德堡（Randaberg）等城鎮組成，包括大部分嘅斯達雲雀半島、半島以南嘅大陸，同埋佢嘅周邊島嶼組成，呢度嘅中心地帶就係斯達雲雀（Stavanger）同埋桑力斯（Sandnes）嘅密集建築群。
截至2021年1月1日，城區嘅總面積係80.09平方公里（30.92 平方英里），人口有229,911 人，市區嘅人口密度係每平方公里 2,871 人（7,440/平方英里） 。呢個地區嘅人口大幅增長，係挪威人口增長率最快嘅城區之一。預計未來蘇拉（Sola）市嘅大部分地區將會同城區一齊發展。
斯蒂芬蓋特利

斯蒂芬蓋特利（英文：Stephen Gately，全名Stephen Patrick David Gately，1976年3月17號—2009年10月10號）係愛爾蘭歌手同演員，愛爾蘭流行男子音樂組合男孩地帶嘅主唱之一。2009年10月10號，佢喺西班牙馬略卡島度假嗰陣突然死咗，得33歲。佢係同性戀。
斯蘭尼芝士

斯蘭尼芝士係巴爾幹半島嘅一種芝士，可以用山羊、綿羊或者牛奶可整，同菲達芝士幾似，好多時都係配沙律食，譬如保加利亞沙律。
斯蘭島

斯蘭島係印尼摩鹿加群島其中一個島，喺哈馬黑拉島南面，17,100平方公里大，住43萬人。
李天

李天（1938年10月2號—2018年4月11號）係中國飛機空氣動力學專家。中國航空工業第一集團公司瀋陽飛機設計研究所研究員。佢喺吉林省吉林市出世。1963年畢業於清華大學工程力學系。現任瀋陽飛機設計研究所副總設計師。2005年當選為中國科學院院士。
李天於2018年4月11號下晝1點31分因病醫治無效喺瀋陽去世，終年79歲。
李天翔

李天翔（英文：Eric Li ，1976年10月11號—），原名李志偉，係香港男演員，做過無綫電視基本藝人合約藝員。佢係經無綫電視第八期藝員進修班入行，做過細路節目主持，最經典角色係做「認字唔認人」嘅「認字特警」。佢拍劇就多數演反派角色。2019年李天翔離開無綫，結束廿二年合作關係。
李天翔老婆譚寶怡開IT公司，負責寫程式。

演出
呢個表唔完整，歡迎加料。
李天一

李天一（粵拼：lei5 tin1 jat1；1996年4月25號—），又名李冠豐，北京人，中國人民解軍總政歌舞團歌唱家李雙江同夢鴿個仔。因為李天一打人事件（2011年）同李天一輪姦女子事件（2013年）而出名。有網友爆料話李天一因為鍾意玩弄90後女子而被譽為「海淀銀槍小霸王」。

生平
1996年，李天一喺北京市出世。早年佢先後喺北京海澱區中關村第三小學、中國人民大學附屬中學、美國沙特克聖瑪麗學院冰球學校（Shattuck-St. Mary's School）讀書。4歲嗰時，李天一開始學鋼琴，師從中央音樂學院鋼琴教授韓劍明。5歲嗰時，李天一成為中華人民共和國申奧大使。8歲嗰時，李天一開始學書法，師從清華大學教授方志文。10歲嗰時，李天一加入中國少年冰球隊。
2011年9月，網友爆料李天一帶人強姦其家庭教師、新航道英語教師李景華，後來李天一老母夢鴿出面畀其班級各科目老師打電話拉關係壓落來，呢件事不了了之。
2011年9月6日晚黑，向海澱某社區門口，一對業主夫妻向開車拐入南門嗰時，被一部無牌寶馬同一部奧迪司機打，重嗌「誰敢打110」。經過核實，寶馬司機年齡21歲，無車牌，係李雙江忌子李天一。李雙江8日晏晝去醫院探傷者重含淚道歉。傷者拒不私了。
2011年9月，渠因為無證駕駛寶馬車重打人被教養1年，2012年9月放咗出來，懷疑改名李冠豐。2013年2月21日晚黑，李天一又被指涉及一單惡劣輪姦案，被海淀公安分局刑事拘留，同年底被判監十年。
李大釗

李大釗（1889年10月29號—1927年4月28號），字守常，中國河北唐山人，中國最早嘅馬克思主義者同共產主義者之一，係中國革命家，同埋中國共產黨嘅創黨人，亦係第三國際响中國代理嘅成員。喺中國有好重要嘅影響，同陳獨秀一齊俾人叫做南陳北李。
1913年至1917年，佢喺日本嘅早稻田大學讀書，1918年就喺北京大學圖書舘做主任，同時做埋經濟、歷史等系嘅教授，培養學生獨立自主、開放進步嘅思想精神，呢種思維同精神成為咗五四運動嘅重要力量。1921年6月3號喺新華門總統府請願嗰陣，俾人刺刀拮傷個頭。同年7月23號到7月30號，同埋8月2號，佢有事所以冇參加到响上海同嘉興舉行嘅中國共產黨第一次全國代表大會。1923年6月12號到6月20號，佢出席咗喺廣州開嘅中國共產黨第三次全國代表大會。1924年1月20號到1月30號，佢又出席咗喺廣州召開嘅中國國民黨第一次全國代表大會。1925年1月11號到1月22號喺中國共產黨第四次全國代表大會入面，被選做中央執行委員。1927年4月6號响北京嘅蘇聯大使館俾奉系軍閥阿頭張作霖捉咗，4月28號俾張作霖殺埋。
1989年蘇聯出版嘅李大釗郵票
2009年7月20號至8月10號李大釗俾全國「雙百」評選揀咗做100個為新中國成立作出突出貢獻嘅英雄人物之一。
維基同享有多媒體嘅嘢：Li Dazhao
李天秀

李天秀（韓文：이천수，1981年7月9號—）係大韓民國足球員，去過西班牙、荷蘭、沙特阿拉伯同埋日本嘅足球會踢波，代表韓國足球代表隊參加過2002年FIFA世界盃、2004年夏季奧林匹克運動會足球賽同埋2006年FIFA世界盃。2002年加盟皇家蘇斯達，成為首位參與西班牙甲組足球聯賽嘅大韓民國足球員。
棉衲

棉衲，唐人外衣一種，夾棉嘅納，用來保暖。中國北方叫做棉襖。多數以傳統暗花布做，舊日藍色同啡色為主，今下種種色彩都有。貴價啲會用絲棉。
棋譜

棋譜，圍棋中對局紀錄，一着一着咁寫，或者只節錄至精妙，或者收錄至典型。 亦推而廣之，其他類似對局嘅棋，亦有棋譜，如中國象棋、西洋象棋、日本將棋等。
錄成棋譜，後人可以從中學嘢，瞭解棋手思維。現今亦成為人工智能嘅資料來源。
棋譜係咪有版權，亦有爭議。
圍棋而言，現存至古老嘅棋經，喺敦煌發現，出自北周，藏於大英博物館。
棍

棍，又叫棒，係種簡單嘅武器，基本結構係長身圓柱體，用擊打嘅方式去攻擊對方。
棍波

棍波係指要司機人手控制極力子變速嘅波箱。
棍網球

棍網球（粵拼：gwan3 mong5 kau4），係一項喺草地上進行嘅團體球類運動，玩法特色係要隊員用有網嘅棍去傳波，當隊友接到一球時，就可以射到龍門。
1904年聖路易斯奧運、1908年倫敦奧運，棍網球已經係奧運項目，當時嘅比賽形式係十人制，去到2028年洛杉磯奧運，棍網球再次返嚟奧運項目大家庭，不過比賽形式就由十人制變做六人制。
棉蘭老穆斯林自治區

棉蘭老穆斯林自治區（英文：Autonomous Region in Muslim Mindanao）係菲律賓唯一穆斯林自治大區，喺棉蘭老島，下轄5個省，首府哥打巴托。
棉蘭老島

棉蘭老島係菲律賓第二大島，全世界第19大島，喺菲律賓群島南面，面積104,530方公里。
棉蘭

棉蘭（Medan）係印尼北蘇門答臘首府，亦係全國第四大城，人口210萬。
朱恒文

朱恒文（粵拼：zyu1 hang4 man4；簡化字：朱恒文；1973年8月—2018年4月18號）係中國大陸嘅差人兼中國共產黨員，江西宜春人。佢1995年畢業之後曾經先後喺廣東省公安廳嘅監察室同政治部人事處做過副科長同科長職務、反恐怖工作處嘅副處長，亦去過惠州惠陽做過公安局副局長。期間攞過個人二等功1次、三等功3次、個人嘉獎3次，亦攞過中共廣東省公安廳直屬機關委員會優秀共產黨員。
2018年4月16號晏晝，佢喺廣東珠海查緊單潛逃罪犯啲大案時突發腦出血，經搶救最後喺18號中午證實不治，終年45歲。
朱恩

朱恩係香港親中派政治人物兼中醫界人士。

政治立場同選舉經歷
佢係香港親中派成員，曾經喺2015年初去信立法會，表明完全支持北京未經諮詢或香港人同意，強行訂立大覆度提高特首選舉候選人資格門檻嘅831決定。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。
朱慧盈

朱慧盈（粵拼：jyu1 wai6 ying4，Jessica Chu，2002年10月27號—）係香港前本土派學生組織賢學思政發言人、學生組織本土青年意志發言人。
2021年9月佢同王逸戰、陳枳森同埋黃沅琳因為搞賢學思政，而被控「串謀煽動他人實施顛覆國家政權罪」。初時佢哋俾裁判法院拒絕保釋，需要還押。其後，朱慧盈喺2021年10月15號以現金1.5萬元保釋外出候訊，但唔可以喺社交網站發佈任何訊息、唔可以接受或者主持任何訪問、唔可以同任何外國官員會面等
朱拉洛

朱拉洛（1737年3月20號—1809年9月7號），稱號拉瑪一世，係暹羅曼谷王朝開國國王，1782年到1809年在位。朱拉洛本嚟係吞武里王朝嘅將領，趁住宮中發生政變，出手平定政變，跟住就處決咗國王鄭昭，自立為王。
朱念慈

朱念慈，香港親中派政治人，香港再出發大聯盟發起人之一。
朱慈炅

朱慈炅（1625年10月31號—1626年5月30號）係大明皇室，明熹宗朱由校第三仔、老母容妃任氏。
天啟五年十月丙子（1625年10月31號）出世。天啟六年五月初六，朱慈炅因為王恭廠大爆炸嚇死，死時未夠一週歲。追封為獻懷太子。
朱慈煊

朱慈煊（又叫朱慈炫，1648年—1662年）係明昭宗朱由榔第三仔，阿媽係孝剛王皇后。永曆二年（1648年），佢出世之後受洗做咗天主教徒，教名「當定」即係君士坦丁，希望藉由嗰個皇子嘅受洗同埋即位，令到明昭宗能夠好似羅馬帝國咁，開始轉天主教做國教。永曆五年（1651年）封做皇太子，做咗中國史上第一個改信基督教嘅太子。
朱成竹

朱成竹（英文：Zhu Chengzhu，1997年1月15號—）係香港女子乒乓波運動員，中國浙江出世，2015年移居香港。
佢喺2020年東京奧運係香港乒乓波代表隊嘅替補運動員，喺2024年巴黎奧運代表香港參加乒乓波女子團體。
朱拉士

2009年1月21號，朱拉士喺福塔雷薩因癌死咗，享年77。
最佳跨界音樂專輯獎

最佳跨界音樂專輯獎係依家金曲獎傳藝音樂類頒發項目。
最佳華語專輯獎

金曲獎最佳華語專輯獎係依家金曲獎流行音樂類頒發項目。1990年第2屆設立「最佳專輯獎」，2005年第16屆起跟語言劃分做國語、台語、客語同埋原住民語4項專輯獎。嗰個獎項幾經改名，最終喺2007年第18屆改名做「最佳國語專輯獎」並用到依家。獲獎嘅專輯係每年度國語專輯入面金曲獎所認為嘅巔峰之作，喺音樂性、突破性、完整性同精緻性上都有成就。2017年第28屆起除咗保留按語言劃分嘅4項專輯獎之外另增設「年度專輯獎」，嗰個獎項類似2005年第16屆之前唔理語言嘅「最佳演唱專輯獎」，受理不拘語言嘅各類演唱專輯。2021年第32屆該獎改名做最佳華語專輯獎。
最佳藝術音樂專輯獎

最佳藝術音樂專輯獎係依家金曲獎傳藝音樂類頒發項目。
景教

《大秦景敎流行中國碑（中文：大秦景敎流行中國碑）》上嘅十字蓮花。唐朝景敎壁畫《聖枝主日祭》，高昌出土。唐朝景教耶穌像，莫高窟藏經洞出土。
元朝祭壇式景教墓葬紀念碑
景敎（虔貞教）係喺唐朝時傳入中國嘅東方教會（今日嘅東方亞述教會），即歷來被誤稱作聶思托里派敎會（Nestorian Church）嘅宗派，屬敍利亞基督敎（英文：Syriac Christianity）嘅東派分支，係最早進入中國嘅基督宗敎敎派。該派敎會喺中國嘅傳播可大致分為兩個時期：第一期自公元7世紀首次抵達長安，獲唐太宗優待得以傳佈，至公元9世紀唐武宗滅佛，景敎亦受到連纍而日漸式微；第二期始於13世紀元朝建立後，景敎喺中國再度興盛，直至明朝建立為止。
雖然喺唐時信徒多為西域胡人（中文：胡人），卻亦有「法流十道，寺滿百城」嘅盛況。並同祆敎、摩尼敎合稱「唐代三夷敎」。景敎最知名嘅文物當係出土於西安嘅《大秦景敎流行中國碑（中文：大秦景敎流行中國碑）》。9世紀嘅一部地理著作，提到成都亦有一塊景敎碑。

名稱
景敎初入唐朝時，因當時東方教會嘅大本營喺波斯薩珊帝國，所以畀人叫做「波斯經敎」、「大秦敎」，後改名「景敎」，「景」有「光明」之意。西安景敎碑有云：「眞常之道，妙而難名，功用昭彰，強稱㬌敎。」香港大學美術博物館總監羅諾德（Florian Knothe）話，景教呢個名有兩重意思，第一係指「光明嘅宗教」，另外則取「景仰」噉解，有敬畏上帝之意。

簡史
將東方教會傳入中國嘅係敍利亞宣教士阿羅本，佢喺公元635年抵達唐都城長安，唐太宗遣宰相房玄齡至西郊迎賓入內。太宗考查教義後，下令喺義寧坊造大秦寺一所。景教碑載：「大秦國大德阿羅本，遠將經像，來獻上亰。詳其教旨，玄妙無為，觀其元宗，生成立要。詞無繁說，理有忘筌。濟物利人，宜行天下。」唐高宗時，阿羅本獲封「鎭國大法主」，並下詔喺諸州建景寺，寺內亦懸掛唐朝歷代帝王像，令景教廣泛流傳。至唐代宗、德宗時，靈武、成都、廣州等大城亦建有大秦寺。德宗建中二年（公元718年），立《大秦景教流行中國碑》，記錄咗景教喺中國嘅傳佈歷程。碑上有楷書三十二行，行書六十二字，共1780個漢字同埋幾百個敍利亞文（英文：Syriac alphabet）。唐武宗年間，因皇帝尊奉道教，下敕滅佛，其他宗教亦受連纍，令景教迅速衰落。
12至13世紀嘅蒙古地區重有好多景教團體，例如克烈（英文：Keraites）、汪古（中文：汪古）、乃蠻（英文：Naimans）三部族都信景教，忽必烈母后唆魯禾帖尼（英文：Sorghaghtani Beki）係出自克烈部嘅著名景教徒。元朝立國後，大量色目人來到中國令景教信徒回升。福建泉州發現好多元朝景教文物，可知嗰度係當時南方景教嘅中心，馬哥孛羅喺佢嘅遊記中都有記載佢所見到嘅元朝景寺同景教徒。知名景教信徒有拉賓掃務瑪（英文：Rabban Bar Sauma），佢曾自汗八里出使歐洲；生於汗八里嘅雅巴拉哈三世（中文：雅巴拉哈三世），後來做咗東方教會嘅牧首（英文：Patriarch）。

景教喺香港
2010年11月5號，東方亞述教會加州區主教羅奕（英文：Mar Awa Royel）到訪香港並喺信義宗神學院明節堂以亞述教會嘅東敍利亞禮（英文：East Syrian Rite）擧行咗聖餐禮。羅奕話盼望將來有機會令東方亞述教會重返中國。
2015年6月10號，喺香港大學美術博物館擧辦咗「元代景教銅牌展」，同時擧行為期三日嘅「景教國際學術會議」。

經卷
《大秦景教宣元至本經》經幢拓片
《景教三威蒙度讚》同埋《尊經》寫本，而家藏喺法國國家圖書館。
以下都係唐朝所譯經卷。
教義
《一神論（中文：一神論 (寫本)）》（由以下嘅三部組成）
《一天論第一》
《喩第二》
《世尊布施論第三（日文：世尊布施論）》
《大秦景教宣元至本經（中文：大秦景教宣元至本經）》
《序聽迷詩所經（中文：序聽迷詩所經）》
禮儀
《尊經》
《志玄安樂經（中文：志玄安樂經）》
《景教三威蒙度讚（中文：景教三威蒙度讚）》
《大秦景教大聖通真歸法讚（中文：大秦景教大聖通真歸法讚）》
冇流傳至今嘅經卷
《渾元經》，即《創世記》
《牟世法王經》，即《摩西五經》
《多惠聖王經》，即《詩篇》
《刪河律經》，即《撒迦利亞書》
《阿思瞿利容經》，即《福音書》
《傳化經》，即《使徒行傳》
《師利海經》，即《使徒信經（英文：Apostles' Creed）》
《寳路法王經》，即《保羅書信》
《啓眞經》，即《啓示錄》
景平

景平係劉宋少帝劉義符嘅年號，相當於公元423年到424年，前後總共2年。
景德鎮羅家機場

景德鎮羅家機場（粵音：ging2 dak1 zan3 lo4 gaa1 gei1 coeng4）係喺中國江西嘅一個機場，喺1959年嗰陣起好兼且開放畀人用嚟搭飛機。
景怡

景怡（英文：King Yee，代號C12）係東區區議會轄下一個選區，喺2003年設立，依家嘅區議員係柴灣起動嘅曾因瑩。
景文科大站

景文科大站係新北捷運安坑輕軌嘅一個車站。
景嶺路

景嶺路（英文：King Ling Road）係香港新界西貢區調景嶺一條街，連接住寶順路同翠嶺路，約莫750米長，近住港鐵調景嶺站，2001年通車。
景德

景德係北宋皇帝趙恆嘅第二個年號，相當於公元1004年到1007年，前後總共4年。
景新臺

景新臺係香港房屋協會嘅「住宅發售計劃」屋苑，喺香港新界屯門景新里，近輕鐵景峰站，總共有四棟樓，喺2002年起好。第一期(第三同四棟)喺2007年發售；第二期(第一同二棟)喺2008年發售。
東哥德人

東哥德人係哥德人嘅分支，勢力範圍係聶斯特河以東，最鼎盛時期係3到4世紀。
呢篇東哥德人係關於族群嘅楔位文章，仲未完成嘅。麻煩你幫手補充佢嘅內容。
東啟德遊樂場

東啟德遊樂場（英文：Kai Tak East Playground）係香港一公園同遊樂場，喺新蒲崗六合街30號，行政上歸黃大仙區。設施有硬地球場同七人足球場。
未有新蒲崗之前，依帶係啟德濱東部，亦係啟德機場東部。所以叫東啟德。
維基同享有多媒體嘅嘢：Kai Tak East Playground
東呃西騙

《東呃西騙》（Scam Alert）係香港好好制作製作嘅資訊節目，由歐陽偉豪、七仙羽主持，2023年10月9號到10月27號逢禮拜一到五20:30－21:00喺奇妙電視HOY TV播出。節目會透過短劇等形式去介紹各種騙案。
東哈薩克州

東哈薩克州（哈薩克文：Шығыс Қазақстан облысы）係哈薩克嘅一個州，首府奧斯卡曼。
東周

東周係指周後期，由前770年周平王登基同遷都雒邑（洛陽）開始，直到前256年秦國攻入雒邑，可以再細分春秋同戰國。
東吳大學

東吳大學係一間喺臺灣臺北市嘅私立大學，簡稱「東吳」。佢係一間以教學為主嘅大學。學校嘅前身係美國監理會喺清朝光緒二十六年喺江蘇蘇州成立嘅「東吳大學堂」，之後喺臺灣臺北市再度成立。而家嘅東吳大學有兩個校區，分別係「外雙溪校區」同「城中校區」，位置靠近臺北市嘅政治、經濟同文化中心。學校嘅教學單位包括文學、理學、法學、商學、外語、社會科學同巨量資料管理等範疇。
東吳麵館

東吳麵館（吳拼：Tung-Ng Miae-Kuoe），係中國蘇州一間連鎖麵檔公司，1995年成立。專門做澆頭麵、蘇式湯麵，譬如爆魚麵、燜肉麵。
東口順昭

東口順昭（1986年5月12號—）係日本足球員，司職守門員，日本足球代表隊成員。
氏族

氏族（Clan），係一班有共同祖先而一齊聚居嘅人。氏族多數都會守外婚制，即係氏族入面嘅人唔會結婚，一定要搵氏族出面嘅。
氈酒司靈

氈酒司靈（英文：gin sling）係一種酒水。
氐族

氐族係中國古時一個少數民族，喺家陣陝西、甘肅、四川三省交界地區活動，全盛時期係五胡亂華時期。作為「五胡」其中一胡，氐族建立過前秦、後涼、仇池等等嘅政權。
氏原良二

氏原良二（1981年5月10號—）係日本足球員，司職前鋒，效力過名古屋八鯨，新潟天鵝，鳥棲砂岩，山形山神，及草津溫泉。
氏家英行

氏家英行（1979年2月23號—）係日本足球員，司職中場，效力過橫濱飛翼，大宮松鼠，及草津溫泉。
氐宿

氐宿，來自敦煌莫高窟古卷星圖。
氐宿（Root）係廿八宿之一，東方青龍七宿第三宿。
氐宿有星官11個，分別係氐、亢池、帝席、梗河、招搖、天乳、天輻、陣車、車騎、騎陣將軍同埋騎官。
村上喜紀

村上喜紀 ，係日本嘅一個男配音員。

配音作品一覽
呢個表唔完整，歡迎加料。
村上景司

村上景司（2002年9月14號—）係日本足球員，打後衞位置，效力大阪飛腳。
村上真夏

村上真夏 ，係日本嘅一個女藝人同埋配音員。
村中知

村中知 ，係日本嘅一個女藝人同埋配音員。
村上奈津實

村上奈津實 ，係日本嘅一個女藝人同埋配音員。
村上巧

村上巧（1989年9月12號—）係日本足球員，司職中場，效力熊本羅亞素。
村上昌謙

村上昌謙（1992年8月7號—）係日本足球員，司職守門員，效力山口雷法。
村上春樹

村上春樹（Haruki Murakami，1949年1月12號—）係日本小說家同翻譯家。佢風格嘅特點係超現實主義元素同對流行文化啲嘢嘅著力描寫同引用。村上春樹嘅書得到好多文學獎，並且俾人翻譯成超過40種語言，部份作品被改編成電影同電視劇本。佢喺東京開過爵士酒吧，重翻譯美國文學同埋喺美國大學做過4年嘅客席教授。

生平
村上春樹1949年喺京都伏見區出世，佢老豆係一個住持和尚嘅仔，佢阿媽係大阪市船場商家個女。村上嘅童年喺神戸嘅一個郊區度過，嗰時因為父母嘅支持佢睇咗好多日本文學嘅書。村上少個嗰時就對世界文學同音樂好有興趣，呢一點啱好同佢雙親嘅職業相反。當神戶重係一個港口城市嗰時，佢好容易可以從駐守喺呢度嘅美國軍人度搞到二手書，咁佢就接觸咗好多英文原版小說。呢個愛好影響到村上以後嘅文學創作。
1968年村上開始入咗早稻田大學戲劇系。喺呢度佢識咗佢老婆高橋陽子，響1971年10月佢退咗學同陽子去註冊結咗婚，佢哋直到而家重喺埋一齊。佢喺唱片行打工，直到1974年佢自己響京都嘅爵士酒吧開張——個名叫作Peter Cat，直到1982年轉讓咗。呢段經歷對村上嘅作品有好大嘅影響：佢用歌曲做名嘅書好多，比如話《挪威的森林》係披頭四嘅歌同《舞 舞 舞》係The Dells嘅歌Dance Dance Dance。重有《國境之南 太陽之西》就提到一個爵士酒吧。
1978年村上開始佢嘅小說創作，根據村上自己嘅講法係，希爾頓（Dave Hilton）喺一場棒球比賽入邊令人印象深刻嘅一擊，激發咗佢要寫小說嘅念頭。1979年同1980年村上發表咗自己嘅頭兩部小說，係《聽風的歌》同《1973年的彈珠玩具》，呢兩部小說明確咗佢今後嘅方向。1984年佢搬咗多次屋（藤澤市，東京，大磯町），重去咗意大利同希臘旅行。1991年村上去咗普林斯頓大學，先係做客席講師，然後係客席教授。1993年7月村上接到電話邀請又去咗麻薩諸塞州梅德福嘅塔夫斯大學，兩年之後先返到日本。2001年開始又住喺大磯町。

獎項同榮譽
1979年：「聽風的歌」獲得群像新人文學賞、芥川賞候補。
1980年：「1973年的彈珠玩具」芥川賞候補。
1982年：「尋羊冒險記」獲得野間文藝新人賞。
1985年：「世界末日與冷酷異境」獲得谷崎潤一郎賞。
1996年：「發條鳥年代記」獲得讀賣文學賞。
1999年：「約束的場所」獲得桑原武夫學藝賞。
2006年：捷克法蘭茲卡夫卡獎、短篇小說選集「Blind Willow，Sleeping Woman」 獲得Frank O』Connor 國際短篇小說獎
2006年：「海邊的卡夫卡」獲得World Fantasy Awards。
2007年：短篇小說選集「Blind Willow，Sleeping Woman」得咗奇里雅瑪環太平洋文學獎（Kiriyama Prize）
2007年： 第一屆日本早稻田大學坪內逍遙大賞
2009年：得到耶路撒冷文學獎
李家強

李家強係香港歌手、演員，第十屆新秀歌唱大賽嘅冠軍。佢星途浮浮沉沉，只係喺無綫電視演出過多套電視劇，其中多次演出金庸武俠劇嘅人物。最終離開娛樂圈。
李家祥

李家祥居士，香港親中陣營政治人物兼香港佛教聯合會會董。
東川路站

東川路站係上海地鐵5號綫一個地鐵站，喺閔行區。個站	2003年11月25號啟用。
東帝汶

東帝汶係東南亞國，佔據帝汶島東半邊，有幾個離島，重有一窟響西帝汶境內。同東南面澳洲達爾文相距640公里。全國面積1.54萬平方公里。
東帝汶試過係葡萄牙嘅海外殖民地。1975年葡萄牙放棄晒佢嘅海外殖民地，東帝汶單方面宣稱成立「東帝汶民主共和國」，但係喺九日之後就即係畀印尼佔據住。一路到1999年8月底，東帝汶通過咗公投，決定獨立。2002年5月20號零時，東帝汶正式獨立，成為世界上第193個獨立國。
東帝汶嘅貨幣係美金。
東帝汶國會

東帝汶國會，全名東帝汶國家議會（達頓文：Parlamentu Nasionál，葡文：Parlamento Nacional），係東帝汶嘅一院制議會。最近一次嘅國會選舉係2012年，下一屆選舉係2017年。

法律依據
根據東帝汶憲法嘅規定，「政府應按憲法同法律嘅規定來統治」、「國家機關由共和國總統、國民議會、政府機構同各級法院組成」、「國民議會係東帝汶民主共和國國體嘅組成部分之一，代表全體東帝汶人民，總括立法大權，決策國家施政」，呢啲條文係國民議會嘅法律依據同權力來源。

候選資格
東帝汶憲法並冇明確規定國民議會議員嘅候選資格，但由於憲法規定「東帝汶公民有結社自由」同「東帝汶各政黨，應按照佢哋基於直接普選而被授予嘅民意基礎參與政治權力」，喺實際運作度候選人必須係東帝汶政黨嘅一員先至得。

產生辦法
東帝汶憲法規定，「國民議會應按照普遍而自由、直接、平等嘅原則，以不記名投票嘅方式，由一人一票選舉產生」，議員人數「唔少於52個，但唔多過65個」，每屆任期「應有五年」。

職能權限
按照東帝汶憲法規定，下面嘅權限係由國民議會行使：
審查國家預算。「國民議會應就預算系統制定法律」、「國民議會應就國家規劃同預算、決算嘅報告進行審查」、「國民議會應就預算嘅執行情況進行監督」。

評價
聯合國開發計劃署（UNDP）讚揚東帝汶國民議會「呢幾年裡面，國民議會喺建設東帝汶民主政治方面取得明顯進展」、「面對各種艱巨挑戰，包括衝突同暴力，國民議會依然係民主嘅堡壘，係為各種討論同建設性批評提供空間同政治包容嘅地方」，同埋喺促進婦女政治參與同提高婦女政治地位方面起到積極作用。
東干文

伊塊位於吉爾吉斯米糧川鄉嘅東干文招牌（上）寫著「Совет лянбонди йиншун Мансузы Ванахунди музей фонзы」，用漢字轉寫就係「Совет聯邦的英雄曼素子·王阿訇的музей房子」。除咗「Совет」（蘇維埃）同「музей」（博物館）係俄文詞之外，其他都係漢文詞。
東干文（Хуэйзў йүян、回族語言），又叫東干話、俄羅斯回回話、中亞回回話，係東干族用嘅語言，中國西北地區嘅漢語中原官話同蘭銀官話喺中國境外嘅特殊變體，主要融會咗俄文詞彙，亦融會阿拉伯文、波斯文同埋突厥文部分詞彙，後來由於同中文嘅交流增加，亦吸收咗唔少普通話詞彙。其中又可細分為甘肅方言同埋陝西方言變體。書面語以甘肅方言為基礎，另外喺20世紀初，出現咗大批東干文文學作品，亦都成為今日東干文嘅文法規範。
如果一個陝西人遇到東干人，佢哋可以輕易溝通，從中反映兩種語言嘅相似性。
東平大押

東平大押（粵拼：dung1 ping4 daai6 aat3）係廣州越秀一棟清代建築，係以前廣州第二大當舖，喺中山四路1號，後來閒置，2010年改做典當博物館。
權利

權利係指法律賦予畀人去做某樣嘢嘅自由，譬如可以去選舉嘅權利就叫選舉權（中文：選舉權）。
櫻蘭高校男公關部

櫻蘭高校男公關部（日本名桜蘭高校ホスト部）係日本一輯少女漫畫。呢本漫畫日本賣成300萬本，家下重有動畫㖭。

故仔
故仔背景係講超級貴族學校櫻蘭高校，有六個靚仔。呢幾個靚仔，優雅、又有錢，又得閒，咁就開咗個為咗令女人開心做宗旨嘅男公關社。六位公子各有唔同，有白馬王子型嘅須王環、冷酷型嘅鳳鏡夜、正太型嘅埴埴、粗獷型嘅銛、重有惡魔型嘅雙胞胎光同埋馨。
故仔開頭係話，全校至窮，但係讀書好叻，成日拎獎學金嘅藤岡治斐，為咗搵個安靜嘅地方溫書而唔小心走咗入第三個音樂室–公關部，重打爛咗成八百萬日圓嘅花樽。原本治斐係個女仔，但係因為冇錢買校服而衣着隨便，所以俾人誤會係男仔，為咗要賠花樽錢，就迫住做男公關部嘅人，但係因為個樣似男仔，吸引咗唔少女仔，所以之後成為第七位男公關，去招攬客人還債。
權力

權力係社會科學同政治學經當用到嘅概念，一般係指影響或者控制大眾嘅能力，可以運用意志指揮一個組織甚至一個國。
權力分立

權力分立（英文：Separation of Powers），係指將各種國家公權力分散，唔俾佢哋集中喺單一機關入邊嘅設計。呢個名詞首先由啟蒙時期法國嘅哲學家孟德斯鳩提出，而咁嘅設計通常以三權分立而為人所知。
三權分立，即係行政、司法、立法三大政府機構共同存在，地位平等而且互相制衡嘅政權組織形式，係而家世界多數國家普遍用嘅一種政治制度。同渠相對立嘅政權組織形式係議行合一制。

學說史
英國政治學家約翰洛克（John Locke）喺十七世紀第一次提出「三權分立」。權力分離嘅形式包括行政、司法、立法，解決一尐喺政治制度可能出現嘅問題。爾個學說被廣泛認為係民主制度嘅有力保證。

分權嘅目的
分權原意係要避免獨裁者產生或單一集團政治壟斷。英國史學家艾頓勛爵嘅名言「權力等人腐化，絕對嘅權力絕對等人腐化」（Power tends to corrupt; absolute power corrupts absolutely.）講明咗權力分立嘅重要性。
古代從皇帝到地方官員均集立法、執法（行政）、司法三大權於一身，容易造成權力嘅濫用，中國政治常出現後宮同宦官亂政，正因皇權過大而被人利用作狐假虎威。
而家代表制議會，立法、運用稅款嘅權力通常掌握係代表人民意願嘅議會入面，司法權嘅獨立係為咗防止執法機構濫權，避免「快審快判快處決」等政治恐怖情況出現。

源於美國嘅總統制
美國嘅立國者普遍毋信任政府。為咗保障公民自由同限制政府嘅權力，佢哋接納咗孟德斯鳩嘅諗法，係美國憲法入面清楚咁將行政、司法、立法分開，而且等佢哋相互制衡。嗰時，呢種憲制係前所未有嘅嶄新嘗試。到而今美國聯邦政府嘅三權分立，重係恁多民主政體入面至徹底嘅。而美國大部分嘅州政府亦都有一樣嘅憲制架構。
三權分立常見嘅問題係點解決行政同埋立法機關之間嘅矛盾。其中一種方法就係議會制。係議會制下，行政機關嘅阿頭來自立法機關嘅多數派。行政、立法並冇完全分離。而今一般認為，行得通同穩定嘅自由民主政制唔一定要徹底三權分立。事實上，除咗美國之外，所有開始實行民主就用總統制嘅國家，佢哋好多第一次民主嘗試最尾都失敗。相反議會制成功嘅幾率反而比較高。
就算係實行三權分立嘅美國，點解決三個部門之間嘅矛盾仲係間中有阻滯。1929年大蕭條嗰時，羅斯福總統上台頒布一系列法令，並通過國會授權攞到美國總統史上前所未有嘅大權。但係美國聯邦法院反而成日將尐法令駁返去。結果1935年1月最高法院以8比1嘅票數，宣布羅斯福總統嘅《全國工業復興法》違憲。同年一個失業工人試圖用《最低工資法》來攞工資補償嗰時，被控方律師就直接話爾個法案違反咗美國憲法第十四修正案[未記出處或冇根據]。羅斯福總統為咗推行新政，係1936年3月6日進行咗「爐邊傾偈」，將矛頭直指司法部門，要求國會俾佢無限制增加最高法院法官嘅人數，間接將司法部門放向行政部門管轄之下。呢個就搞到全國激烈討論。後尾聯邦最高法院判決嘅大法官認為《最低工資法》並無違憲。有人認為嗰時大法官係為咗保證三權分立嘅政治格局而縮沙。
欂櫨蓋

欂櫨蓋（讀 bo¹lo⁴goi³，Patella），俗寫菠蘿蓋，書面語叫「膝蓋骨」，係膝頭髁部位突出來嘅一塊骨。
欄河

欄河（河變讀可），又稱欄杆，係欄一種，一條條嘅物料砌成，防人跌出安全地方。物料通常用金屬、木材或者塑膠整。通常設係高處邊邊，騎樓邊，樓梯邊，或者河邊、湖邊、馬路邊。除咗有安全之用，亦可以分隔兩笪地方，或者當扶手用。

文
按文意，欄河原本係河邊，有欄防人墮河。
李白有詩《清平調》一句，「解釋春風無限恨，沉香亭北倚欄杆」。
樓梯嘅欄河
露臺嘅欄河
馬路嘅欄河
欄河罇

欄河罇，罇一種，柱一種，多數用來砌騎樓欄河，其他欄河亦有。多數係上方下方，中間曲身似個罇咁。有石造，亦有木造。
英文叫做baluster。唐人見個樣似罇，西洋就話佢出自石榴。
權偲儇

權偲儇，係大韓民國嘅一個男藝人同埋演員。
杜咸郡

杜咸郡（County Durham），又名對衡，地處英倫之東北，郡府為同名大埠對衡市（Durham）。舊陣時主力工業，掘過唔少鐵同煤，而家轉行以旅遊業做噱頭。

相關
香港九龍塘嘅對衡道就跟呢個郡嚟改名。
杜國樑

杜國樑（英文：Alexandre Dujardin，1998年12月24號—）係香港職業足球員，而家效力香港超級聯賽球會港會。佢喺香港出世，中法混血。佢阿哥杜國榆（Remi Dujardin）亦係香港職業足球員。
杜圖

杜圖（Desmond Mpilo Tutu，1931年10月7號—2021年12月26號）係南非急當嘅聖公會前任大主教，又係南非聖公會第一位非裔大主教。佢自1980年代開始致力於廢除種族隔離政策，係1984年諾貝爾和平獎得獎者。
杜古

杜古（Turku），又譯土庫，係芬蘭西南芬蘭首府，亦係芬蘭第六大城，住咗約莫19萬人。
杜塞多夫

杜塞多夫（德文：Düsseldorf，德文音標： [ˈdʏsl̩dɔɐ̯f] ( 聽)，又譯杜斯多夫；低地法蘭克語（中文：低地法蘭克語）、利普里安語（中文：利普里安語）：Düsseldörp，[ˈdʏsəldœʀ(ə)p]；古荷蘭文：Dusseldorp，荷蘭文讀音： [ˈdʏsəlˌdɔr(ə)p]）係德國北萊茵－西法倫州嘅一個城市，喺萊茵河邊，面積為217.41 平方公里。城市人口為629,047，州入面僅次於科隆，全德國計係第七大城市（中文：德國城市列表 (按人口排列)）。現任市長係德國基督教民主聯盟嘅Stephan Keller。
杜大偉

杜大偉（粵拼：dou6 daai6 wai5，英文：David Do Tai Wai，1976年8月14號—）係香港男演員，1998年第十一期無綫電視藝員訓練班畢業後入咗無綫電視，拍過好多套電影同電視劇，最出名角色包括《無頭東宮》嘅凌丹同埋《愛·回家》嘅楊乃閔。
2013年7月28號，杜大偉同圈外女友Stella結婚。
杜大偉亦同友人合資開設「倫哥私房菜」。喺2020年新冠肺炎疫情下，分店由五間縮到得一間營業。
杜奧巴

杜奧巴（法文：Didier  Yves Drogba Tébily，1978年3月11號—）係前象牙海岸足球員，最後效力北美聯合足球聯賽球隊鳳凰城展翅。
欽北高速公路

（注意欽字有當地傳統讀法，讀「堪」；中國高速公路代碼：G75），係中國廣西壯族自治區入面嘅一條高速公路，主要橫跨北海銀海區同合浦、欽州欽南區。其中十字路站到北海站屬柳北（中國高速公路代碼：G7212）同三北（中國高速公路代碼：桂高速S31）嘅一部分。

工程
條高速分開咗兩橛起好：
欽州⇄石灣：1998年1月喐手起，1999年10月通車。
十字路⇄北海：1999年1月喐手起，2000年8月通車。
石灣⇄十字路：1999年1月喐手起，2000年11月通車。
欽南

欽南係中國廣西欽州一區，面積1972平方公里，人口56萬。
欺詐劇團

《欺詐劇團》（英文：Fraudstars），係香港無綫電視製作嘅時裝電視劇，喺2021年6月播出，由鄭丹瑞、敖嘉年同蔣家旻領銜主演，並由張秀文、林秀怡、林偉、張達倫、呂珊、鄭俊弘、劉頌鵬同王灝兒聯合演出，監製潘嘉德。故仔講一個專搞騙局嘅劇團。
套劇喺2021年4月就已經喺myTV Gold率先上架，本身有8集，但到翡翠台首播嗰陣，因為電視尺度關係，刪減到得返7集。
欽吉斯·艾特瑪托夫

欽吉斯·艾特瑪托夫係一個蘇聯、吉爾吉斯政治人、外交官、新聞工作者、翻譯、小說家、編劇、科幻作家、作家。
欺凌

欺凌（Bullying），又叫蝦人或者恰人，係恃住自己強勢而對弱者施以惡意嘅行為，令對方構成生理同心理上嘅傷害。
欽北

欽北係中國廣西欽州一區，面積2685平方公里，人口64萬。
欲骨查

《欲骨查》（英文：Bones，又譯做識骨尋踪、尋骨線索），係美國福士廣播公司（FOX）響2005年推出嘅罪案題材電視劇。
欽博拉索山

欽博拉索山係厄瓜多爾嘅一座火山，距離基多150公里，海拔高度6,263米。呢座山最高點係地球上距離地心最遠嘅陸地。
林煌坤

林煌坤（粵拼：lam4 wong4 kwan1；1947年—），係臺灣填詞人、編劇。

經歷
1979年，佢憑住電影《春寒》攞到第16屆金馬獎最佳原著劇本獎提名。
林炳昌

林炳昌（粵拼：lam4 bing2 coeng1）係香港律師，人稱「廉署剋星」，因為2004年香港上市公司先科國際案干擾證人，同先科主席黃創光串謀妨礙司法公正罪成，而要坐最少4年監。嚮2009年2月林炳昌已經57歲。2010年6月，終審法院判林炳昌上訴得直，打甩串謀妨礙司法公正罪名。隨住終審法院判林炳昌無罪，律師會即時撤銷對佢嘅暫時停牌決定。
林炯俊

林炯俊，係大韓民國嘅一個男藝人同埋演員。
林炳智

林炳智（Jesse Manalastas Robredo，1958年5月27號—2012年8月18號）喺2010年至2012年做菲律賓內政部長。佢係第二代菲律賓華人。
2012年8月18號晏晝，林炳智坐飛機由宿霧返佢鄉下那加，途中飛機失事身亡，遺體喺21號搵返。
李錦

李錦（7月21號—）係香港一名電台廣播劇演員，1975年加入香港商業電台。參與嘅節目包括《十八樓C座》等等，亦主持過賽馬節目。
李錦芬

李錦芬，香港親中派政治人物兼商界人士，團結香港基金總裁。

選舉經歷
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。
李錦梅

李錦梅（Ivy Lee Jin Mei，1973年7月16號—），新加坡女演員，前新傳媒藝人。
格勞斯

格勞斯（西班牙文：Graus）係西班牙亞拉岡威斯卡省一座城，住4千人。
格呂耶亞芝士

格呂耶亞芝士（法文：Gruyère），係隻瑞士嘅芝士，起源佛立堡邦格呂耶亞，用牛奶發酵整成。
格士德馬

格士德馬（英文：Clydesdale horse）係種原產自蘇格蘭格士德嘅馬品種，成身毛大部份都係啡色，個頭部份地方同腳就係白色，主要用嚟做農業。
格外樓神

《格外樓神》（英文：Buildings Department Special）係港台電視同屋宇署聯合製作嘅單元劇，內容主要係講屋宇署工作同樓宇安全。套劇由2021年1月2號到2月20號逢禮拜六21:30-22:00喺港台電視31首播，總共7集，監製李雅欣。
格勒博沃

格勒博沃 (保加利亞文：Гълъбово) 係一座喺保加利亞中南部嘅小鎮，距離省府舊扎戈拉大約45公里（28英里）。截至2022年12月，小鎮嘅人口係6,845人。呢個鎮嘅主要經濟動脈係煤礦，而大部分村民亦係喺附近嘅煤礦度打工。個鎮嘅主要宗教係東正教。
格勒諾勃

格勒諾勃（法文：Grenoble；普羅旺斯文：Grenoblo），係法國伊澤爾省首府，全國第16大城，人口約莫16萬。
格勒古夫

，波蘭文讀音：[krakuv]），又譯格勒奇夫（烏克蘭文：Краків，羅馬化：Krakiv；讀音：[krɐkiu̯] ( 聽)），國語譯做克拉科夫，係波蘭嘅第二大城市兼古城，亦係細波蘭省嘅行政中心。1038年至1569年間，做過波蘭王國王冠領地嘅首都。
格雷的五十道色戒2

《格雷的五十道色戒2》（Fifty Shades Darker）係2017年美國情色電影，《格雷的五十道色戒》續集，由占美杜倫、狄高達莊遜、曉丹斯、艾力莊遜、珍妮花艾妮主演，占士霍利執導。故仔繼續係講男主角格雷嘅情慾關係。
格雷的五十道色戒

《格雷的五十道色戒》（Fifty Shades of Grey）係美國女作家Erika.L. James所寫嘅一本小說，之後轉拍做同名電影。
格雷納果

格雷納果（拉丁文：Grenana）係一類已經絕咗種嘅種子植物，喺中亞地區入面嘅侏羅紀地層度發現。呢種植物屬於銀杏類，而依家唯一知道嘅品種係 Grenana angrenica。

特徵
格雷納果嘅胚珠生喺成對嘅珠托入面。而呢呢種果嘅葉冇柄，兩邊分叉，屬於楔拜拉屬（英文：Sphenobaiera）同拜拉屬（英文：Baiera）。
格雷韋納

格雷韋納（希臘文：Γρεβενά），係希臘嘅一個城市。
永安區

永安區（粵拼：wing5 on1 keoi1）係台灣高雄市嘅一個市轄區。
永安市場站

永安市場站係臺北捷運中和新蘆線嘅一個車站。
永安百貨

永安百貨 (廣州)，喺西關下九路度，執咗笠。
永安百貨 (香港)，總店喺香港島上環度，仲做緊。
永安百貨 (上海)，喺南京路度，2005年4月用返咗永安百貨嘅名，但實際係受政府公司百聯集團控制，同香港永安冇嗮關係。
楊展鴻

楊展鴻（英文：Euywein Yong）係馬來西亞音樂製作人同作曲家。
楊屋道

楊屋道（英文：Yeung Uk Road）係香港一條馬路，喺荃灣中部，條路以楊屋村命名，村已經搬走咗。佢係區內要道，全長約莫九百米，土地填海得返來。1970年代之前，楊屋道係荃灣嘅海邊。楊屋道比較開闊，不過佢喺舊市邊，熱鬧就唔及沙咀道。

史
條路以楊屋村命名，不過村已搬到大窩口國瑞路嗰邊。
楊屋道舊時有楊屋道運動場，舊時係個市主要運動場，不過後尾荒廢咗，用唻起樓。家下留返個茶水亭。而另一邊有楊屋道街市，未重建之前，係單層搭建嘅街市，裏面檔口林立。楊屋道同大河道，舊時有荃灣碼頭同荃灣碼頭巴士站，兩者因填海而搬遠。
未擴闊嘅楊屋道，時爲二零零八年九月
2008年10月，香港政府擴闊大河道同馬頭壩道之間一段楊屋道，重整楊屋道同德士古道之間一段馬頭壩道嘅走線、相關嘅渠務工程、環境保護同美化工程。工程喺2011年9月完成。

地理
楊屋道呈東至西向，東面斜北，西面斜南，全道係平路。東面起自德士古道，路口直通葵福道。而西面起自大河道，路口直通海盛路。東面係大窩口工業區，工廠林立，不過。近來有啲轉爲住宅、寫字樓。
沿途商用有如心廣場、荃新天地。住宅有萬景峰、御凱（楊屋道球場原址）、爵悅庭、立坊（H Cube）同埋樂悠居等等。另有唔少唐樓。公共設施有楊屋道街市及楊屋道體育館、荃灣公園、聯仁街熟食小販市場。
楊屋道體育館

楊屋道體育館，香港室內體育館之一，喺荃灣楊屋道四十五號楊屋道市政大廈四樓，英文叫Yeung Uk Road Sports Centre。行政上歸荃灣區。設施有籃球場、排球場、羽毛球場、壁球場、乒乓球檯、活動室、健身室。
楊岳橋

楊岳橋（Alvin Yeung，1981年6月5號—），花名「小肥楊」、「岳少」，係香港執業大律師，擁有法律學碩士學位。之前做過公民黨黨魁同埋立法會議員。

早年
楊岳橋響香港出世，係屋企獨生仔，籍貫喺廣東省清遠市，細個嗰陣時曾經住響元朗同埋土瓜灣，而父母都係生意人，分別開酒樓同埋做珠寶生意，外公外婆係廣東潮州人，響尖沙咀開咗間雜貨鋪。響1994年，佢響何文田官立中學讀咗中一之後，就同父母移民去加拿大多倫多，轉校去寄宿男校聖安德烈學院。但係響1996年，老豆過身，自此由阿媽獨力養大佢。
之後，佢分別攞到西安大略大學政治科學系學士、北京大學法學碩士同埋布里斯托大學（法律）文學碩士，響2007年返嚟香港修讀法律專業證書（PCLL）課程。

參選立法會
2012年，楊岳橋參選立法會新界東地方選區選舉，參選名單排湯家驊後面，不過最後只有湯家驊當選。
2016年2月，佢參選立法會新界東地方選區補選，最後佢以166,880張選票贏出，成功喺前黨友湯家驊手上接棒。
2016年9月，楊岳橋參選第6屆香港立法會選舉嘅新界東選區直選，以52,416票順利當選，成功冧莊。
2020年7月，佢報名參選第7屆香港立法會選舉，但係佢同另外11位泛名主派人士畀選舉主任裁定提名無效，而呢件事咁多人因為政治審查被取消參選資格，就連公民黨被視為溫和派都有4人被人取消資格，亦引起咗好大嘅風波。
2021年3月3號，喺被控嘅香港47人案，就「串謀顛覆國家政權罪」案件之後而被捕，係佢同譚文豪、郭家麒、李予信等4人，一同退出咗公民黨嘅職務。
楊巷路

楊巷路（粵拼：joeng4 hong2 lou6）係中國廣東省廣州市入面嘅其中一條一般嘅馬路，呢條馬路喺荔灣區入面，成條馬路係南北走向。北邊從上九路同埋德星路嘅交界開始，一直向南去到十八甫路同埋槳欄路嘅交界嗰頭。

概要
全長320米，闊12米，1車道。成條路係單行綫，凈係可以從南邊向北邊行。

史
其實呢條馬路喺清朝嗰陣係嗌咗「楊巷」呢隻名嘅。到咗1931年，廣州市政府就整闊咗條楊巷，起咗條楊巷路。

名
喺2006年嗰陣，廣州市政府就將成個廣州市入面嘅路牌同埋門牌全部都嚟翻新過下，不過喺工程入面，就搞出咗個大頭佛出嚟，本嚟係話「楊巷路」嘅，不過啲包公仔就將條馬路整咗係「揚巷路」呢隻名。究竟係「楊巷路」定係「揚巷路」？而因為呢條路嘅名喺嗰陣時由於冇睇重嗮啲舊嘅地名保護，搞到出咗有兩種嘅寫法。後嚟廣州為咗保護歷史文化，就專門考察咗下呢尐，重睇過下《南海縣誌》呢本書去重新考察。後嚟過咗兩年就將條路名改返咗嗌「楊巷路」。

特色
呢條路嘅兩邊主要係成日搞布匹、拉鏈同埋鈕釦嘅嘢比較多。
楊崢

楊崢（英文名：Vanessa YEUNG-Tsang，1972年1月23號—）係香港模特兒、專欄作家、電台同電視節目主持及形象指導，喺上海出世。精通多國語言，包括法文同韓文，操流利粵語、英語、普通話，常以兩文三語擔任司儀同主持工作。
楊平

楊平郡（韓文：양평군／楊平郡 Yangpyeong gun */?）係大韓民國京畿道嘅一個郡。
楊州

楊州（韓文：양주）係大韓民國京畿道嘅一個市，人口19萬。
梁永豪

梁永豪，香港電影工作者，曾經憑電影《正義迴廊》入圍第41屆香港電影金像獎最佳編劇。
梁永雄

梁永雄，係沙田區議會前任議員，曾經效力民主黨、新同盟。
1999年第1屆香港區議會選舉，佢參選沙田嘅大圍選區，以1,658票打贏港進聯陳啟庸，四年後，佢亦以2,813票成功冧莊。
2008年12月，因為喺第3屆香港區議會選舉當選嘅袁貴才喺選舉前發出失實或者誤導嘅傳單，影響選情，畀香港法院推翻咗嗰次選舉結果。喺補選入面由梁永雄險勝。
2010年，梁永雄退出民主黨、轉到新民主同盟。
2011年11月嘅區議會選舉，梁永雄輸畀民建聯嘅董健莉，2012年退任。
梁永鏗

梁永鏗，香港親中派政治人物兼醫學及衞生服務界人士，本身係律師。

選舉經歷
喺2011年9月，佢成為香港特别行政區選舉委員會法律界當然委員。
喺2021年9月，佢成為香港特别行政區選舉委員會醫學及衞生服務界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
梁河

梁河係中國雲南德宏一個縣，總面積1159平方公里，人口16萬。
民間信仰

民間信仰（粵拼：man4 gaan1 seon3 joeng5；英文：folk religion）係指一啲平民間流傳、有異於官方宗教嘅信仰。
民間全民電視公司

民間全民電視公司（英文名稱：Formosa TV），簡稱民視（FTV），係台灣嘅第四間開播嘅無線電視台，亦係台灣嘅第一間完全由民間資本運作嘅無線電視台。
民間人權陣線

民間人權陣線，簡稱「民陣」，係香港一個關注政治同民主議題嘅聯合平台，幾乎所有香港泛民主派成員都參與。
截至2019年6月，參與民間人權陣線嘅民間團體及政治團體數目達到48個。民間人權陣線最為人熟悉嘅係喺2003年起每年主辦香港七一遊行。之後，民主派所發動嘅示威遊行都以民陣嘅名義進行。
2021年，民主黨、公民黨、民協、新民主同盟、街坊工友服務處等成班泛民政團相繼退出民陣。
2021年8月15號，民陣發表聲明，因為召集人陳皓桓已經入獄，秘書處運作唔到，而且無成員願意參與下一屆秘書處工作，喺2021年8月13號一致議決解散。

歷任召集人
胡露茜（2002年－2004年）
莊耀洸（2004年－2005年）
鍾松輝（2005年－2006年）
孔令瑜（2006年－2007年）
鍾松輝（2007年－2008年）
韋少力（2008年－2009年）
李偉儀（2009年10月－2010年10月）
范國威（2010年10月－2011年10月）
黎恩灝（2011年10月－2012年10月）
孔令瑜（2012年10月－2013年10月）
楊政賢（2013年10月－2014年10月）
陳倩瑩（2014年10月－2015年10月）
岑子杰（2015年10月－2016年10月）
區諾軒（2016年10月－2017年10月）
葉志衍（2017年10月－2018年10月）
岑子杰（2018年10月－2020年10月）
陳皓桓（2020年10月21號－2021年5月28號）
鍾松輝（2021年5月28號－2021年8月13號）
鍾松輝曾經三次出任召集人，亦係解散前最後一任召集人。
民間策略發展委員會

民間策略發展委員會（英文：Citizen's Commission on Constitutional Development，簡稱CCCD）係香港一個泛民主派政治組織，通訊處嚮灣仔道133號星航資訊中心。民間策發會主要成員包括陳方安生、李鵬飛、單仲偕、布簡瓊、李志喜、吳永輝、高德禮、陳文敏、郭榮鏗咁。成立目的為推動香港市民參加爭取2017年普選香港行政長官、2020年普選香港立法會，俗稱雙普選。

活動
2010年5月16號變相公投前，民策嚮香港各傳媒登廣告，連載批評香港功能組別不是，兼叫香港人用公民權利同選民責任，嚮2010年香港立法會地方選區補選投票，廢除功能組別。